Florenszkij: A kultusz filozófiája – igen.hu
Istenfélelem. Nagyon messze kerültünk ettől a szótól, gondolattól. Inkább azt szoktuk hangsúlyozni, hogy Jézus mindig azzal biztatta tanítványait: ne féljetek. A másik gondolatunk az lehet az istenfélelem kapcsán, hogy az Ószövetség istenképe bizony félelmetes, hisz a történeteket olvasva azt látjuk, haragvó és bosszúálló. Ettől a képtől azonban ma már igyekszünk távol tartani magunkat. Florenszkij – a száz évvel ezelőtt élt és alkotott orosz pap, teológus, filozófus és vértanú – könyvét mégis az istenfélelem fontosságának hangsúlyozásával kezdi.
A kultusz vezeti az embert a Szentséghez, mely – Szent Ágoston szavait idézve – „a láthatatlan kegyelem látható formája”. A szertartások pedig azok a konkrét cselekedetek, melyek képessé teszik az embert ennek a kegyelemnek a befogadására, a kegyelmet pedig befogadhatóvá teszi az ember számára. A szertartás voltaképpen Jákob lajtorjája: rajtunk áll, hogy istenfélelemmel telve felsétálunk-e rajta…
Előző cikk← Meglepő következtetéseket vonhatunk le a talentumokról szóló példabeszédből
Következő cikkGérecz Attila nyomában, Séták a költő életének fontos helyszínein, Gyermekkor →